Coba jelasin Peristiwa dari 5 Januari dalam bahasa melayu dong

1066 - Raja England, Edward si Pengaku mangkat.

1477 - Duke Burgundy Charles yang Berani terbunuh dalam Pertempuran Nancy, lalu Burgundy diilhakkan oleh Perancis.

1500 - Duke Ludovico Sforza menawan kota Milan.

1527 - Pengasas bersama jemaah Anabaptis Schweizer Brüder di Zurich, Felix Manz dihukum mati dengan dilemaskan.

1554 - Kebakaran besar terjadi di Eindhoven, Belanda.

1675 - Pertempuran Colmar: tentera Perancis menumpaskan Brandenburg.

1757 - Louis XV dari Perancis terlepas dari dibunuh oleh Robert–François Damiens, orang terakhir yang dihukum mati secara menggerunkan untuk jenayah pembunuhan raja di Perancis.

1759 - George Washington mengahiwni Martha Dandridge Custis.

1781 - Perang Revolusi Amerika: Richmond, Virginia, diranapkan oleh tentera laut British pimpinan Benedict Arnold.

1846 - Dewan Perwakilan Amerika Syarikat mengundi untuk berhenti berkongsi Wilayah Oregon bersama United Kingdom.

1854 - Kapal api San Francisco tenggelam, mengakibatkan 300 orang terkorban.

1895 - Alfred Dreyfus, pegawai tentera Perancis disalah tuduh menderhaka kerana keturunannya sehingga dilucutkan pangkat dan dipenjara seumur hidup di Pulau Devil.

1896 - Satu laporan akhbar Austria melaporkan penemuan sejenis sinaran elektromagnetik oleh Wilhelm Roentgen yang kini dikenali sebagai sinar X.

1900 - Pemimpin Ireland John Edward Redmond menuntut pemberontakan menentang pemerintahan British.

1909 - Colombia mengiktiraf kemerdekaan Panama.

1912 - Persidangan Parti Prague dilangsungkan.

1913 - Perang Balkan Pertama: Dalam Pertempuran Laut Lemnos, laksamana Greece Pavlos Kountouriotis mengusir armada Turki dari markasnya di Selat Dardanelles.

1914 - Ford Motor Company mengumumkan waktu kerja lapan jam dan gaji minimum $5 untuk sehari kerja.

1918 - Jawatankuasa Bebas demi Keamanan Buruh Jerman, yang kemudiannya dikenali sebagai Parti Nazi, diasaskan.

1925 - Nellie Tayloe Ross dari Wyoming menjadi gabenor negeri wanita pertama di Amerika Syarikat.

1927 - Tunku Ibrahim ibni Sultan Abdul Hamid Halim Shah iaitu Regent Kedah menitahkan Encik Muhammad Hassan bin Dato' Kerani Muhammad Arshad menulis buku Al-Tarikh Salasilah Negeri Kedah.

1933 - Pembinaan Jambatan Golden Gate (gambar) yang menyeberangi Selat Golden Gate pintu masuk ke Teluk San Francisco dimulakan.

1940 - Radio FM didemonstrasi di hadapan FCC buat julung kalinya.

1944 - Daily Mail menjadi akhbar antara benua yang pertama.

1945 - Kesatuan Soviet mengiktiraf kerajaan Poland baru yang pro-Soviet.

1968 - Alexander Dubček mendapat kuasa di Czechoslovakia, dan memulakan pembaharuan politik yang dikenali sebagai "Musim Bunga Prague".

1972 - Presiden Amerika Syarikat Richard Nixon mengarahkan pembangunan program kapal angkasa.

1974 - Sebuah gempa bumi terjadi di Lima, Peru, meragut nyawa enam orang serta meruntuhkan ratusan tempat tinggal.

1975 - Jambatan Tasman di Tasmania, Australia, dilanggar oleh kapal pengangkut bijih Lake Illawarra. 12 orang terbunuh.

1976 - Kemboja dinamakan Kampuchea Demokratik oleh Khmer Rouge.

1993 - Kapal minyak MV Braer terkandas di pesisiran pantai Kepulauan Shetland, lalu tertumpah minyak mentah sebanyak 84,700 tan.

1993 - Negeri Washington menjatuhkan hukuman gantung terhadap Westley Allan Dodd (hukuman gantung sah di Amerika sejak tahun 1965).

1996 - Pemimpin Briged Izzudin al-Qassam Hamas Yahya Ayash dibunuh oleh Shin Beit Israel dengan bom telefon bimbit.

2005 - Planet kerdil terbesar dalam Sistem Suria, Eris ditemui oleh Michael E. Brown, Chad Trujillo dan David L. Rabinowitz menggunakan imej dari Balai Cerap Palomar yang diambil pada 2003.

2011 - Suruhanjaya tumpahan minyak kerajaan A.S. mengeluarkan laporan yang menuduh kegagalan pengurusan BP, Halliburton dan Transocean dalam tumpahan minyak Deepwater Horizon.

2012 - Portia Simpson-Miller menjadi Perdana Menteri Jamaica buat kali kedua.